Diari Oficial de la Generalitat Valenciana


Sumari del DOGV 6009, del 08-05-2009 (2009/4858)

Informació publica de l'alternativa tècnica al Programa d'Actuació Integrada del Sector S-5 del PGOU de Torrevieja (Alacant).
-----------------------------------------------------------------------------------------------------------------------------

### Dades del document

Número de DOGV
:   6009

Data del DOGV
:   08-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/4858


Data del document
:   24-04-2009

Organisme emissor
:   Altos de Torrevieja, SL

Tipus de document
:   Informació Pública

Descriptors 

:   * Torrevieja
    * pla d'urbanisme
    * empresa privada

Informació publica de l'alternativa tècnica al Programa d'Actuació Integrada del Sector S-5 del PGOU de Torrevieja (Alacant). [2009/4858]  
En sessió del 28 de novembre de 2008, el Ple de l'Ajuntament de Torrevieja va acordar la convocatòria del concurs per a la selecció d'agent urbanitzador del sector S-5 del PGOU de Torrevieja, i aprovar igualment les bases particulars que regiran la selecció i adjudicació del dit programa, que va remetre, amb data 16 de gener de 2009, al Diario Oficial de la Unión Europea, i es publicaren en el número S 33-810811 del diari esmentat el dia 20 de gener de 2009.  
La mercantil Altos de Torrevieja, SL ha formulat un programa d'actuació integrada acompanyat d'alternativa tècnica per al desenvolupament del sector 5 del PGOU de Torrevieja.  
De conformitat amb els articles 134 i 126 de la Llei 16/2005, de 30 de desembre, Urbanística Valenciana i l'article 293 del Reglament d'Ordenació i Gestió Territorial i Urbanística, es fa constar que els documents de l'alternativa tècnica sotmesos a informació publica són els següents: programa per al desenvolupament de l'actuació, pla parcial, projecte d'urbanització, projecte d'electrificació, estudi d'impacte ambiental acústic.   
Els documents es troben protocol·litzats en la notaria de Francisco Luis Navarro Alemán, a Torrevieja, carrer de Ramón Gallud, números 94-98, pis 1r, edifici Helena II. De la mateixa manera, es troba depositada una còpia de l'esmentada documentació en sobre obert en l'Ajuntament de Torrevieja.  
D'acord amb l'article 134 de la Llei 16/2005 i 293 del Decret 67/2006, de 19 de maig, del Consell, i concordants, se sotmet l'esmentada alternativa tècnica a informació pública per un termini d'un mes. Durant este termini qualsevol persona podrà comparéixer en la notaria on es troba protocol·litzada l'alternativa, de dilluns a divendres (excepte festius), de les 10.00 a les 14.00 hores, per a obtindre còpia a costa seua de l'acta de protocol·lització dels esmentats documents o sol·licitar-ne l'exhibició, a l'efecte de presentar al·legacions.  
Així mateix, es fa constar la possibilitat de consultar en l'Ajuntament de Torrevieja, en horari d'atenció al públic, les actuacions derivades de la documentació presentada, així com de presentar davant d'este al·legacions per a incorporar-les a aquelles en els termes de l'article 295 del Decret 67/2006 del Consell. I que prèviament a la publicació d'este anunci, i en compliment de l'article 134.4 de la Llei 16/2005 s'ha procedit a efectuar avís de l'inici del procediment als titulars cadastrals afectats per l'actuació proposada.   
Se significa que el present anunci es publica igualment a tots aquells titulars cadastrals o propietaris afectats que puguen resultar desconeguts o les dades cadastrals dels quals resulten errònies, en compliment del que establix l'article 59.4 de la Llei de Règim Jurídic de les Administracions Publiques i del Procediment Administratiu Comú per als interessats que siguen desconeguts o amb domicili ignorat, sense perjudici que l'avís als dits titulars s'efectue addicionalment per mitjà de publicació en el Butlletí Oficial de la Província d'Alacant, segons el que disposa l'article 296.4 del Decret 67/2006 del Consell.  
Torrevieja, 24 d'abril de 2009.- L'administrador únic: Carlos Carmona Rodríguez.